
 मी एक आर्किटेक्ट आहे.



 आर्किटेक्ट इमारतींची चित्रं काढतात आणि त्या तयार करतात,
 




 कारण त्यांना इमारती आणि घरं आवडतात. मलाही हेच आवडतं.



 म्हणून आई मला म्हणते, "
 माझी छोटी
 आर्किटेक्ट!"











 




 














 




 घर बांधायला तुम्हाला कुठे तरी जागा असायला लागते.










 




 तुमचं घर घनदाट जंगलात असू शकतं...



 तुमचं घर उष्ण वाळवंटात असू शकतं...



 तुमचं घर उंच-उंच पर्वतावर असू शकतं...



 तुमचं घर बर्फानं भरलेल्या प्रदेशामधेपण असू शकतं..







 




 चिंब भिजवून टाकणार्‍या पावसाळी प्रदेशातसुद्धा तुमचं घर असू शकतंच की.



 एखाद्या चिखलानं माखलेल्या हिरव्यागार खेड्यातपण घर असतं.



 अन उंच‍चउंच इमारती असलेल्या खूप मोठ्या शहरातपण घर असतंच.













 




 




 




 घराच्या आतपण एक घर असतं.







 




 घर बांधायला तुम्हाला काहीतरी साहित्य लागतं.
 हे साहित्य मिळवायला तुम्हाला इकडेतिकडे शोधायला जावं लागतं.



 







 जंगलात लाकूड असतं. पर्वतावर दगड असतात. आर्क्टिकसारख्या ध्रुवीय प्रदेशात बर्फ असतो. खेड्यांत भरपूर चिखल असतो आणि छपरासारखी मोठी मोठी पानं आणि बांबूची झाडं असतात. शहरात विटा, सिमेंट, स्टील आणि काचा असतात.








 




 




 घरात केवढं तरी सामान असतं.



 




 घर बांधायच्या आधी तुम्हाला काय हवंय ते तुम्हाला माहीत असलं पाहिजे.













 




 इग्लूज म्हणजे बर्फाचं उबदार घर.



 







 लाकडी आणि दगडी उतरत्या छपराची घरं छतावर पावसाचं पाणी आणि बर्फ साचू देत नाहीत.



 







 मूळ अमेरिकन लोकांचे टिपीज हे तंबूसारखं घर काठ्यांनी बनलेलं असायचं. काठ्यांवर
 प्राण्यांची कातडी गुंडाळून ते बनवत असत. आणि त्यात आरामात राहता येत असे. शिवाय ते पटकन गुंडाळून कुठेही नेता येत असे...












 मचाणावर बांधलेली घरं पाण्यापासून आपलं संरक्षण करतात.










 




 आणि जंगली जनावरांपासूनसुद्धा.
 











 




 




 एकदा का जागा आणि योग्य ते साहित्य असलं की आपल्याला घर बांधायला सुरुवात करता येते.
 








 




 




 




 तुमचं घर कुठल्याही प्रकाराचं आणि आकाराचं असू शकतं.



 







 छोटंसं गोल-गोल किंवा चौकोनी घर.



 मातीची
 शाकारलेली झोपडी किंवा टोलेजंग, आकाशाला भिडलेल्या गगनचुंबी इमारती.






 आईस्क्रीमच्या कोनसारखे
 
  टिपी
 
 ,



 केकसारखे गोल मंगोलियन
 
 
 
  यर्ट
 
 ,



 अर्धगोल आकाराचे
 
  इग्लू
 
 .






 भलेमोठे किल्ल्यासारख्या
 आकाराचे
 …












 
  तळटीप: वेगवेगळी घरं कशी असतात ते समजून घेण्यासाठी मागे बघा.
 










 




 अं… किल्ले!













 




 किंवा एकदम चकचकीत घर, माझं आहे तसं.



 पण या सगळ्यात उत्तम घर म्हणजे...



 




 














 




 जिथं कुटुंब त्या घराला घर बनवतं तेच.







 
  

 



 
  

 



 
  जगात बांधली जाणारी घरं:
 












 




 




 
  मंगोलियन यर्ट:
 
 यर्ट हे लाकडी सांगाडा आणि चटयांनी बनलेलं घर असतं... हे इतकं हलकं असतं, की घोडे आणि याकवर याचे सुटे भाग करून सहज नेता येतात.












 




 




 




 
  टीपीज:
 
 मोठ्या काठ्यांनी बनवलेल्या आणि प्राण्यांच्या कातडीने गुंडाळलेल्या टीपीज पटकन गुंडाळून  बांधून नेता येतात.
















 




 
  तोडा डोगल:
 
 भारतात तोडा या आदिवासी जमातीच्या अर्धगोल आकाराच्या झोपड्या असतात. या झोपड्या काठ्यांनी बनलेल्या आणि पानांनी शाकारलेल्या असततात... आत येण्यासाठी सरपटत येता येईल, एवढीच जागा असते. त्यामुळे जंगली जनावरं आत येऊ शकत नाहीत. 'तोडा’ जमातीचे आदिवासी दक्षिण भारतातील निलगिरी पर्वताच्या परिसरात राहतात.












 
  इग्लू:
 
 घट्ट बर्फाच्या विटांनी बनलेल्या गोल इग्लुबद्दल तुम्हाला माहिती आहे का? बाहेरच्या - 40 डिग्री सेंल्सिअस तापमानापेक्षा बर्फाचे हे इग्लूज खूप उबदार असतात.

कॅनेडिअन धृवीय प्रदेशात आणि ग्रीनलँड मधील 'थल’ येथे इग्लू असतात.












 
  स्टिल्ट:
 
 ही कुठल्या आकाराची घरं आहेत? ही एखाद्या किड्यासारख्या आकाराची घरं आहेत का? स्टिल्ट म्हणजे पाण्यात किंवा जमिनीत खांब रोवून त्यावर बांधलेली घरं. ही घरं थंड असतात. बहुधा आग्नेय आशियामध्ये ही घरं असतात.

 सगळ्यात उत्तम घर
 (Marathi)



 मोठं, छोटं, गोलगोल, चौकोनी, जड, हलकं. घरं खूप प्रकारची असतात...ती वेगवेगळ्या प्रकारची का असतात, ते समजून घेऊया आणि स्वतःचं घर तयार करूया.. घर कसं तयार करतात, ते आमची छोटी आर्किटेक्ट दाखवेल ना तुम्हाला!



 या पुस्तकाची वाचन पातळी ३ आहे. आपले आपण वाचू शकणाऱ्या मुलांसाठी.



Pratham Books goes digital to weave a whole new chapter in the realm of multilingual children's stories. Knitting together children, authors, illustrators and publishers. Folding in teachers, and translators. To create a rich fabric of openly licensed multilingual stories for the children of India ­­ and the world. Our unique online platform, StoryWeaver, is a playground where children, parents, teachers and librarians can get creative. Come, start weaving today, and help us get a book in every child's hand!
content/3b094b63daf2a161280f06064ef947bb.jpg





content/f16960ff98c070f803a3b8caa9016c6b.jpg





content/83f561b049cce26c40831a0a81cf6b7f.jpg





content/15eb5fa76c7c3e1b8c8ddae38d0a0e60.jpg





content/a5c66ea0438e97ee66266fcc2890dcfd.png





content/2eaffc16f25fc296a73a90292119070a.jpg





content/61fd7e1fd7a0b699c82eb4f089a455f7.png
PRATHAM
BOOKS

A Book in Every Child's Hand






content/f2fecfbe4076e8bca54d386ce6538c6d.png
e T 3





content/b04be6726b1ef3cb157224dc4bf68c3e.jpg





content/20fa5727dd6b5f4cb405bb86314ae2d3.jpg
INEEEERT
Iy





content/ae306e63f0df3f4cfed13f391812deab.jpg





content/07226b3e21c3c54d60692ffe654d2eb4.jpg
it
A :

!
t






content/c8f773b04520817b0f0c345605b2e3fe.jpg





content/95694483cb821e97e23b010044e96804.jpg





content/80f242b03f430d73e7deee5ae2927e8c.jpg





content/c87727e1fc2f8b25a8d5ff87e807b4cb.jpg





content/d710444fa4fa11e970eed00fa1977069.png





content/221fff799e00c84fe2359d01c95658bb.jpg





content/de91a1407a9fd69968885f76e09df2e1.jpg





content/e982f2a47f64f7538cc142253a650514.jpg





content/51f2f46a683c107abdec36bf055a090f.jpg





content/4306330ea0bcaacbb2ec949b2645c07b.jpg





